Danilo Di Luca

Danilo Di Luca (s. 2. tammikuuta 1976 Spoltore) on italialainen kilpapyöräilijä, Italian ympäriajon voittaja. Danilo Di Luca ajoi ammattilaisena vuosina 1998–2013. Hän sai elinikäisen kilpailukiellon dopingin takia vuonna 2013. Di Luca oli vahva lähes kaikilla pyöräilyn osa-alueilla; hän oli hyvä pitkän matkan ajossa, nousuissa sekä myös kohtalainen sprintteri. == Ura == Di Lucan ammattilaisura alkoi Riso Scotti -joukkueen väreissä 1998. Seuraavaksi vuodeksi hän vaihtoi Cantina Tollo-Alexia -joukkueeseen ja saavutti ensimmäisen voittonsa ammattilaisena. 2001 oli Di Lucalle hyvinkin menestyksekäs vuosi, hän voitti muun muassa Lombardian ympäriajon ja etapin Italian ympäriajossa. Tämän jälkeen Di Luca vaihtoi Saeco-Longoni Sport -talliin, jonka aikana hän koki monia epäonnistumisia sekä vammoja. Hänen uransa kärsi. Tosin hyviäkin hetkiä oli, kuten etappivoitto Espanjan ympäriajossa 2002. Vuonna 2005 Di Luca siirtyi Liquigas-talliin voittaen heti ensimmäisenä vuonna niin Amstel Gold Racen, La Flèche Wallonnen kuin UCI ProTour -sarjankin. Keväällä 2007 hän lisäsi ansioluetteloonsa Liège-Bastogne- Liègen ykköstilan. Di Lucan aloitus vuoden 2007 Italian ympäriajoon oli vahva: Liquigas oli paras joukkueaika-ajossa. Di Luca sai maglia rosa -paidan toisen etapin jälkeen ja otti sen uudelleen voitettuaan kisan neljännen, vuoristossa ajetun, osuuden. Hän menetti kärkipaikkansa tilapäisesti kuudennen osuuden jälkeen. Di Luca sijoittui kymmenennellä etapilla toiseksi Leonardo Piepolin jälkeen ja otti johtajan paidan lopullisesti itselleen voitettuaan Briançoniin päättyneen 12. osuuden. Seuraavana päivänä Di Luca oli kolmas ylämäkiaika- ajossa. Giro d'Italian voiton hän varmisti kypsällä ajollaan Monte Zoncolanin huimaan nousuun päättyneellä 17. etapilla, jolla hän sijoittui neljänneksi häviten vain 31 sekuntia osuuden voittaneelle Gilberto Simonille. Danilo Di Luca voitti Italian ympäriajon kokonaiskilpailun minuutilla ja 55 sekunnilla ennen Andy Schleckiä. Di Luca menetti doping-epäselvyyksien takia vuoden 2007 ProTour-sajan mestaruutensa sekä sai kolmen kuukauden kilpailukiellon kauden 2007 lopussa. Hän sijoittui Italian ympäriajossa 2009 toiseksi Denis Menšovin jälkeen. Kansainvälinen pyöräilyunioni UCI ilmoitti saman vuoden heinäkuussa, että Di Luca oli antanut kilpailun aikana Cera-hormonia sisältäneitä dopingnäytteitä 20.–28. toukokuuta välisenä aikana. 1\. helmikuuta 2010 Italian olympiakomitea langetti hänelle dopingrikkomuksesta 280 000 euron sakon ja kahden vuoden kilpailukiellon. Kilpailukielto lyhennettiin yhdeksään kuukauteen hänen oltuaan yhteistyöhaluinen Italian poliisin kanssa ja annettuaan tietoja doping-ohjelmasta. Hän teki kaudeksi 2011 sopimuksen Katjuša-tallin kanssa, ilman palkkaa. Kaudella 2012 hän edusti Acqua & Sapone -joukkuetta ja kaudella 2013 Vini Fantini-Selle Italia -joukkuetta. Di Luca jäi kiinni epon käytöstä juuri ennen vuoden 2013 Italian ympäriajon alkua. Käryn ollessa hänelle kolmas sai hän elinikäisen kilpailukiellon. ==Parhaat saavutukset== ;1999 : toinen Giro di Lombardia ;2000 : etappivoitto Italian ympäriajo : toinen Baskimaan ympäriajo ;2001 : voitto Giro di Lombardia : etappivoitto Italian ympäriajo : voittaja Giro d'Abruzzo ;2002 : voitto Giro del Veneto : etappivoitto Espanjan ympäriajo : toinen Tirreno-Adriatico ;2003 : voitto Coppa Placci : voitto Tre Valli Varesine : toinen Tirreno-Adriatico : kolmas Amstel Gold Race : kolmas Clásica de San Sebastián ;2004 : voitto Brixia Tour : voitto Trofeo Matteotti : toinen La Flèche Wallonne ;2005 : mestari UCI ProTour : voitto Amstel Gold Race : voitto La Flèche Wallonne : voitto Baskimaan ympäriajo : kokonaiskilpailun 4. sija Italian ympäriajo :: 3. ja 5. etapin voitto, Maglia rosa, kokonaiskilpailun johto etappien 5 sekä 7–10 jälkeen ;2006 : 5. etapin voitto Espanjan ympäriajo :: Golden Jersey, kokonaiskilpailu, johtaja 5 etapin jälkeen :: Red Jersey, mäkikilpailu, johtaja 5 etapin jälkeen :: White Jersey, yhdistelmäkilpailu, johtaja 5 etapin jälkeen ;2007 : voitto Italian ympäriajo :: 4. ja 12. etapin voitto, Maglia rosa, kokonaiskilpailun johto etappien 2, 4, 5 sekä 12–21 jälkeen : voitto Liège-Bastogne-Liège : kolmas La Flèche Wallonne : kolmas Amstel Gold Race : voitto Milano-Torino ; 2008 : voitto ja etappivoitto Settimana Ciclista Lombarda : kahdeksas Italian ympäriajo : Britannian ympäriajo, mäkikirikilpailun voitto¨ : voitto Giro dell'Emilia ;2009 : toinen Italian ympäriajo :: 4. ja 10. etapin voitto :: Maglia rosa, kokonaiskilpailun johto etappien 5–11 jälkeenItalian ympäriajon 2009 kokonaistilanne etapeittain www.gazzetta.it Viitattu 22. toukokuuta 2009 :: Maglia ciclamino, pistekilpailun voitto : etappivoitto Giro del Trentino ;2012 : etappivoitto Itävallan ympäriajo : voitto Gran Premio Nobili Rubinetterie == Lähteet == * Danilo Di Luca trap-friis.dk-tietokannassa * Danilo Di Luca cyclingarchives.com-tietokannassa === Viitteet === == Aiheesta muualla == * Danilo Di Lucan virallinen sivusto Luokka:Italialaiset maantiepyöräilijät Luokka:Giro-voittajat Luokka:Dopingrikkomuksesta tuomitut italialaiset Luokka:Dopingrikkomuksesta tuomitut pyöräilijät Luokka:Vuonna 1976 syntyneet Luokka:Elävät henkilöt